CELEX: 62019CA0094
Language: sk
Date: 2020-03-11 00:00:00
Title: Vec C-94/19: Rozsudok Súdneho dvora (siedma komora) z 11. marca 2020 (návrh na začatie prejudiciálneho konania, ktorý podal Corte suprema di cassazione – Taliansko) – San Domenico Vetraria SpA/Agenzia delle Entrate (Návrh na začatie prejudiciálneho konania – Dane – Daň z pridanej hodnoty (DPH) – Šiesta smernica 77/388/EHS – Články 2 a 6 – Pôsobnosť – Zdaniteľné plnenia – Poskytovanie služieb za protihodnotu – Dočasné pridelenie zamestnancov materskou spoločnosťou do svojej dcérskej spoločnosti – Náhrada zo strany dcérskej spoločnosti obmedzená na vynaložené náklady)

29.6.2020   
            
            
               SK
            
            
               Úradný vestník Európskej únie
            
            
               C 215/18
            
         
      Rozsudok Súdneho dvora (siedma komora) z 11. marca 2020 (návrh na začatie prejudiciálneho konania, ktorý podal Corte suprema di cassazione – Taliansko) – San Domenico Vetraria SpA/Agenzia delle Entrate
      (Vec C-94/19) (1)
      
      (Návrh na začatie prejudiciálneho konania - Dane - Daň z pridanej hodnoty (DPH) - Šiesta smernica 77/388/EHS - Články 2 a 6 - Pôsobnosť - Zdaniteľné plnenia - Poskytovanie služieb za protihodnotu - Dočasné pridelenie zamestnancov materskou spoločnosťou do svojej dcérskej spoločnosti - Náhrada zo strany dcérskej spoločnosti obmedzená na vynaložené náklady)
      (2020/C 215/21)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte suprema di cassazione
      
         Účastníci konania pred vnútroštátnym súdom
      
      
         Žalobkyňa: San Domenico Vetraria SpA
      
         Žalovaný: Agenzia delle Entrate
      
         za účasti: Ministero dell’Economia e delle Finanze
      
         Výrok rozsudku
      
      Článok 2 bod 1 smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia sa má vykladať v tom zmysle, že mu odporuje vnútroštátna právna úprava, podľa ktorej sa za relevantné na účely dane z priadnej hodnoty nepovažujú zapožičania ani dočasné pridelenia zamestnancov materskej spoločnosti do jej dcérskej spoločnosti uskutočnené iba za náhradu s tým súvisiacich nákladov, pokiaľ sumy zaplatené dcérskou spoločnosťou v prospech jej materskej spoločnosti a tieto zapožičania alebo dočasné pridelenia zamestnancov sú vzájomne podmienené.
      
         (1)  Ú. v. EÚ C 182, 27.5.2019.